Zilā kalna aizsardzības un  izmantošanas noteikumi.

1. Vispārējie  jautājumi.

1.1. Šie noteikumi nosaka Zilā kalna, kas atrodas Valmieras rajona Kocēnu pagastā, (turpmāk objekta) aizsardzību un izmantošanu (apsaimniekošanu). 

1.2. Šo noteikumu mērķis ir  nodrošināt:

1.2.1. dabas un ainavas vērtību saglabāšanu objektā, 

1.2.2. objekta kā kultūras vēsturiska pieminekļa saglabāšanu,  

1.2.3. labvēlīgus apstākļus tūrisma infrastruktūras attīstībai objektā un teritorijā ap to

1.3. Objektam ir sava simbolika, ko apstiprinājusi Kocēnu pagasta padome.

1.4. Noteikumi attiecas uz Zilā kalna teritoriju , kas atrodas Kocēnu pagastā saskaņā ar shēmu, kas pievienota pielikumā. 

2. Zilā kalna teritorijā aizliegts:

2.1. rīkot nometnes un citus sabiedriskus pasākumus bez saskaņošanas ar pagasta padomi,

2.2. kurināt ugunskurus ārpus īpaši šim nolūkam ierīkotām vietām,

2.3. bojāt kokus, krūmus , zemsedzi,  augsni,

2.4.  pieļaut suņu atrašanos objektā bez pavadas,

2.5. izmantot speciālās  palīgierīces ogu un sēņu lasīšanā objekta teritorijā,

2.6. bojāt uzstādītās informatīvās zīmes un planšetes,

2.7. izmantot  tūrisma takas, kas domātas kājāmgājējiem un velosipēdistiem, braukšanai ar mehāniskajiem transporta līdzekļiem – motocikliem, automašīnām  u.t.t., 

2.8. veikt darbības, kas traucē citiem apmeklētājiem,

2.9. bez saskaņošanas ar pagasta padomi veikt jebkādus pētniecības darbus,

2.10. veikt citu kaitniecisku darbību.

3. Zilā kalna izmantošana.

3.1. Jebkura veida objekta mežu izmantošana, ainavu ciršu veikšana, tūrisma un izziņas taku ierīkošana veicama atbilstoši   sastādītiem projektiem, kas saskaņoti ar pagasta padomi, Ziemeļvidzemes biosfēras rezervātu un VAS “LATVIJAS VALSTS MEŽI” Rietumvidzemes mežsaimniecību, atsevišķos gadījumos ar Reģionālo Vides pārvaldi,

3.2. Par objekta apsaimniekošanu savstarpēja līguma ietvaros rūpējās:

3.2.1. Kocēnu pagasta padome,

3.2.2. VAS “LATVIJAS VALSTS MEŽI” Rietumvidzemes mežsaimniecība,

3.2.3. Valmieras virsmežniecību. 

3.3. Objekta apsaimniekošana ietver  regulāru objekta  vides sakoptības nodrošināšanu:

3.3.1. talku rīkošanu,

3.3.2. objekta nodrošināšanu ar atkritumu savākšanas ierīcēm (konteineriem),

3.3.3. ainaviskās sakopšanas nodrošināšanu (ainavu cirtes),

3.3.4. regulāru objekta noteikumu izpildes uzraudzīšanu.

4. Noslēguma daļa.

4.1. Noteikumi ir spēkā kopš to apstiprināšanas Kocēnu pagasta padomē.

4.2. Jebkuras izmaiņas tajos veicamas tikai ar Kocēnu pagasta padomes lēmumu. 

